La “València Colpbol Cup” obri les seues inscripcions
2025-07-24

Del 23 al 25 de juny, Burjassot serà una de les seus esportives de la “València Colpbol Cup”, el primer campionat d’Espanya d’aquesta modalitat esportiva en la qual van a participar 40 equips dividits en dues categories. Una competició esportiva que comptarà amb la col·laboració de l’Ajuntament de Burjassot, a través de la Regidoria d’Esports, dirigida per Manuel Pérez Menero.

L’Associació Esportiva Colpbol, organitzadora de l’esdeveniment esportiu, ha obert oficialment el període d’inscripció al campionat; inscripció que podrà fer-se efectiva fins al 27 d’abril, en primera fase, per part dels equips, clubs i entitats interessades a participar de tot el territori nacional. La informació sobre les bases del campionat i el formulari per a inscripció poden consultar-se en www.valenciacolpbolcup.com.

El campionat, organitzat per l’Associació Esportiva Colpbol, en col·laboració amb la Conselleria d’Educació, Recerca, Cultura i Esport, va a conjuminar esport, educació, competició i valors, conceptes que s’uniran en la competició d’aquest esport, el colpbol, que recentment ha sigut guardonat amb el I Premi del projecte Emprén Esport impulsat per la Fundació Trinidad Alfonso.